pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานพิธีบำเพ็ญกุศล และทำบุญตักบาตร เนื่องในวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว
วันพุธที่ 23 ตุลาคม 2562
รอง นรม.พล.อ.ประวิตรฯ เป็นประธานพิธีบําเพ็ญกุศล และทําบุญตักบาตร เนื่องในวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว
รอง นรม.พล.อ.ประวิตรฯ เป็นประธานพิธีบําเพ็ญกุศลและทําบุญตักบาตร เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ต.ค.62) เวลา 07.30 น. ณ บริเวณท้องสนามหลวง พลเอก ประวิตร วงษ์สุวรรณ รองนายกรัฐมนตรี เป็นประธานพิธีบําเพ็ญกุศลและทําบุญตักบาตร เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยมีรักษาการประธานองคมนตรีและภริยา องคมนตรีและภริยา ประธานสภาผู้แทนราษฎร ประธานวุฒิสภา ประธานศาลฎีกา ประธานองค์กรตามรัฐธรรมนูญและภริยา คณะรัฐมนตรีและคู่สมรส เลขาธิการนายกรัฐมนตรี หน่วยราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพ ผู้บัญชาการตํารวจแห่งชาติ ร่วมในพิธี
เมื่อรองนายกรัฐมนตรีเดินทางถึงปะรําพิธี ได้จุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว เจ้าหน้าที่อาราธนาศีล สมเด็จพระราชาคณะ จํานวน 10 รูป ให้ศีล พระสงฆ์สวดพระพุทธมนต์ จบแล้วรองนายกรัฐมนตรี รักษาการประธานองคมนตรีและภริยา องคมนตรีและภริยา ประธานสภาผู้แทนราษฎร ประธานศาลฎีกา และส่วนราชการในพระองค์ ถวายเครื่องไทยธรรมแด่พระสงฆ์จํานวน 10 รูป จากนั้น รองนายกรัฐมนตรีถวายผ้าไตร จํานวน 10 ไตร แล้วกรวดน้ํารับพร กราบลาพระรัตนตรัย และถวายความเคารพหน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว
ต่อจากนั้น รองนายกรัฐมนตรีและผู้เข้าร่วมพิธี ร่วมตักบาตรพระสงฆ์ จํานวน 457 รูป เสร็จพิธี
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. สานต่อเพิ่มความเข้มข้น กฎหมายควบคุมเครื่องดื่มแอลกอฮอล์ พ.ศ. 2551 ในทศวรรษที่ 2
วันพุธที่ 7 กุมภาพันธ์ 2561
สธ. สานต่อเพิ่มความเข้มข้น กฎหมายควบคุมเครื่องดื่มแอลกอฮอล์ พ.ศ. 2551 ในทศวรรษที่ 2
กระทรวงสาธารณสุข เพิ่มความเข้มข้น พระราชบัญญัติควบคุมเครื่องดื่มแอลกอฮอล์ พ.ศ. 2551  ซึ่งจะครบรอบ 10 ปี ในวันที่ 14 ก.พ.นี้ เพื่อดูแลประชาชนและเยาวชนให้รู้เท่าทันพิษภัยและลดละเลิกการดื่มเครื่องดื่มแอลกอฮอล์
วันนี้ (7กุมภาพันธ์2561) ที่กระทรวงสาธารณสุข จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นายแพทย์เจษฎา โชคดํารงสุข ปลัดกระทรวงสาธารณสุข นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ผู้แทนแพทยสมาคม สํานักงานกองทุนสนับสนุนการสร้างเสริมสุขภาพ (สสส.) และภาคีเครือข่าย เปิดงาน “1ทศวรรษ พระราชบัญญัติควบคุมเครื่องดื่มแอลกอฮอล์ พ.ศ.2551”
รัฐมนตรีว่าการกระทรวงสาธารณสุขกล่าวว่า การควบคุมเครื่องดื่มแอลกอฮอล์ เป็นนโยบายสําคัญของกระทรวงสาธารณสุขที่ถือเป็นปัญหาระดับชาติและเป็นปัญหาเร่งด่วนที่ต้องช่วยกันแก้ไข โดย พ.ร.บ.ดังกล่าว จะครบรอบ 10 ปี ในวันที่ 14 กุมภาพันธ์ 2561 นี้ ที่ผ่านมาได้สร้างมาตรการในการควบคุมเครื่องดื่มแอลกอฮอล์ เพื่อช่วยลดปัญหาและผลกระทบด้านสังคม เศรษฐกิจ ตลอดจนช่วยป้องกันเด็กและเยาวชนไทยให้ห่างไกล รู้เท่าทัน รวมถึงตระหนักถึงพิษภัยของเครื่องดื่มแอลกอฮอล์ไม่ให้เข้าถึงได้โดยง่าย เช่น ห้ามจําหน่ายในสถานที่ราชการ สถานศึกษาและสถานีขนส่ง เป็นต้น ห้ามจําหน่ายเครื่องดื่มแอลกอฮอล์ในเวลาอื่น นอกจากเวลา 11.00–14.00 น. และ 17.00–24.00 น. หากฝ่าฝืนมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ ห้ามจําหน่ายเครื่องดื่มแอลกอฮอล์แก่บุคคลซึ่งมีอายุต่ํากว่า 20ปี บริบูรณ์ มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ จํากัดสถานที่ห้ามบริโภคเครื่องดื่มแอลกอฮอล์ ห้ามลดราคาเพื่อประโยชน์ในการส่งเสริมการขาย และห้ามโฆษณาเครื่องดื่มแอลกอฮอล์หรือแสดงชื่อ เครื่องหมายของเครื่องดื่ม อันเป็นการอวดอ้างสรรพคุณ ชักจูงให้ผู้อื่นดื่มโดยตรงหรือโดยอ้อม หากฝ่าฝืนมีโทษจําคุกไม่เกิน 1 ปี หรือปรับไม่เกิน 500,000 บาท หรือทั้งจําทั้งปรับ
ศาสตราจารย์คลินิก เกียรติคุณ นายแพทย์ปิยะสกลกล่าวต่อว่า จากข้อมูลสํารวจการรับรู้เกี่ยวกับการใช้กฎหมาย พ.ร.บ.ควบคุมเครื่องดื่มแอลกอฮอล์ พ.ศ.2551 พบว่า ประชาชนส่วนใหญ่รับรู้ว่า ไม่สามารถขายเครื่องดื่มแอลกอฮอล์ในสถานศึกษาได้ ร้อยละ 96.72 และรับรู้น้อยในประเด็น ไม่สามารถขายเครื่องดื่มแอลกอฮอล์ด้วยวิธีการลด แลก แจก แถม ร้อยละ 48.93 ดังนั้นจึงต้องสร้างการรับรู้และเผยแพร่เกี่ยวกับกฎหมายการบังคับใช้ พ.ร.บ.ดังกล่าว ให้ประชาชนเข้าถึงได้ง่ายมากขึ้น
นอกจากนี้ สถานการณ์บริโภคเครื่องดื่มแอลกอฮอล์ที่ผ่านมามีแนวโน้มนักดื่มหน้าใหม่เพิ่มขึ้นอย่างต่อเนื่อง คือเยาวชนและนักดื่มเพศหญิง ดังนั้นในทศวรรษที่ 2 เป้าหมายระดับชาติยังคงต้องเพิ่มความเข้มข้นในการลดปริมาณการบริโภคเครื่องดื่มแอลกอฮอล์ให้ได้ กระทรวงสาธารณสุขจึงต้องดําเนินงานตามมาตรการต่างๆ อย่างเข้มแข็ง ครอบคลุมทุกมิติ เพื่อให้บรรลุเป้าหมายในการลดความชุกของการบริโภคเครื่องดื่มแอลกอฮอล์ โดยดําเนินงานร่วมกับชุมชนต้นแบบ ชมรมคนหัวใจเพชร พัฒนาระบบบําบัดสุรา ปรับเปลี่ยนพฤติกรรมในคลินิกNCDsโดยเฉพาะการจํากัดการเข้าถึงเครื่องดื่มแอลกอฮอล์ในเด็กและเยาวชน และพัฒนาอนุบัญญัติกฎหมายตามพระราชบัญญัติควบคุมเครื่องดื่มแอลกอฮอล์ พ.ศ. 2551 ให้ครอบคลุมและทันสมัยต่อสถานการณ์การเปลี่ยนแปลงของปัจจุบันและในอนาคต
******************7กุมภาพันธ์ 2561
รัฐบาลไทย-ข่าวทำเนียบรัฐบาล-ก.คลังหนุนบสย.เดินหน้าค้ำประกันเอสเอ็มอี จ่อเพิ่มวงเงินธุรกิจต้นน้ำ-ปลายน้ำเข้าถึงสินเชื่อ [กระทรวงการคลัง]
วันพฤหัสบดีที่ 7 พฤษภาคม 2563
ก.คลังหนุนบสย.เดินหน้าค้ําประกันเอสเอ็มอี จ่อเพิ่มวงเงินธุรกิจต้นน้ํา-ปลายน้ําเข้าถึงสินเชื่อ [กระทรวงการคลัง]
ก.คลังหนุนบสย.เดินหน้าค้ําประกันเอสเอ็มอี จ่อเพิ่มวงเงินธุรกิจต้นน้ํา-ปลายน้ําเข้าถึงสินเชื่อ
กระทรวงการคลัง หนุน บสย.เดินหน้าช่วยธุรกิจเอสเอ็มอีเข้าถึงสินเชื่อ ผ่านโครงการ PGS 9 วงเงิน2 แสนล้านบาท เตรียมเพิ่มวงเงินค้ําประกันให้ หากไม่เพียงพอ พร้อมเตรียมแผนรองรับธุรกิจ “รีสตาร์ท” หลังสถานการณ์โควิด-19 คลี่คลาย ย้ําบสย.ต้องเป็นฟันเฟืองหลักช่วยผู้ประกอบการ โดยเฉพาะอุตสาหกรรมที่เกี่ยวข้องกับกิจการสตาร์ทอัพ
นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยว่า กระทรวงการคลังพร้อมสนับสนุนการทํางานของบรรษัทประกันสินเชื่ออุตสาหกรรมขนาดย่อม (บสย.) ในการเข้าไปช่วยเหลือผู้ประกอบการขนาดกลางและขนาดย่อม (เอสเอ็มอี) ให้สามารถเข้าถึงแหล่งเงินทุนได้ ผ่านกลไกการค้ําประกันสินเชื่อ โดยการค้ําประกันเต็มวงเงินที่มีอยู่ โดยมีกระทรวงการคลังพร้อมให้การสนับสนุนเพิ่มวงเงินให้
“ในช่วงการแพร่ระบาดเชื้อไวรัสโควิด-19 หลายธุรกิจได้รับผลกระทบ ภาครัฐจึงออกมาตรการช่วยเหลือทั้งสินเชื่อดอกเบี้ยต่ําหรือซอฟท์โลนของธนาคารแห่งประเทศไทย (ธปท.) หรือมาตรการพักชําระหนี้ทั้งเงินต้นและดอกเบี้ยให้กับเอสเอ็มอี อย่างไรก็ตามในช่วง 8-12 เดือนข้างหน้า หรือในปี 2564 กิจกรรมทางเศรษฐกิจจะค่อยๆ ฟื้นตัวกลับมาเกิดการรีสตาร์ทธุรกิจซึ่งจะมีความต้องการเงินทุนหมุนเวียนอีกจํานวนมาก บสย.จะมีส่วนสําคัญในการเสริมสภาพคล่องให้กับภาคธุรกิจเป็นอย่างมาก ดังนั้นบสย.ควรจะต้องกําหนดช่วงเวลาในการเข้าไปค้ําประกันให้เหมาะสมในแต่ละสถานการณ์ โดยต้องเตรียมแผนงานรองรับเพื่อช่วยผู้ประกอบการรีสตาร์ทธุรกิจ” นายสันติกล่าว
ทั้งนี้ จากการรายงานข้อมูลของ บสย. พบว่า จากต้นปีจนถึงวันที่ 23 เมษายนที่ผ่านมา บสย.ดําเนินการค้ําประกันสินเชื่อให้กับผู้ประกอบการเอสเอ็มอีแล้วกว่า 5 หมื่นล้านบาท ซึ่งเป็นการค้ําประกันตามโครงการ PGS 8 วงเงินรวม 1.5 แสนล้านบาท ล่าสุดใช้วงเงินไปแล้ว 1.2 แสนล้านบาท คาดว่าภายในเดือนพฤษภาคมนี้จะค้ําประกันเต็มวงเงิน โดย บสย.อยู่ระหว่างเตรียมขอออกโครงการ PGS 9 วงเงินรวม 2 แสนล้านบาท
“ผมเห็นว่า 2 แสนล้านบาทอาจจะน้อยไปให้ไปทบทวนตัวเลขใหม่ เพราะต้องดูเผื่อช่วงที่ธุรกิจกลับมารีสตาร์ทด้วย หากจะเพิ่มวงเงินมากกว่า2 แสนล้านบาท ผมสนับสนุนเต็มที่ แต่นอกจากการสนับสนุนผู้ประกอบการรีสตาร์ทธุรกิจแล้ว อยากให้ บสย. มีเป้าหมายเน้นอุตสาหกรรม SME ที่เป็นเครือข่ายกับสตาร์ทอัพ และอุตสาหกรรมปลายน้ํา ที่มีส่วนสนับสนุน หรือดึงการลงทุนเข้ามา ทั้งการลงทุนในพื้นที่ของ EEC หรือพื้นที่บริเวณอุตสาหกรรมต่อเนื่องต่างๆ ด้วย” นายสันติ กล่าว
รัฐบาลไทย-ข่าวทำเนียบรัฐบาล-นายกรัฐมนตรียืนยันในที่ประชุมสภาฯ ยืนหยัดได้เพราะไม่เคยเรียกรับผลประโยชน์ แผนงาน/โครงการต้องผ่านการกลั่นกรองของคณะกรรมการทุกระดับ ไม่เคยอนุมัติโครงการใดเป็นพิเศษ
วันเสาร์ที่ 4 กรกฎาคม 2563
นายกรัฐมนตรียืนยันในที่ประชุมสภาฯ ยืนหยัดได้เพราะไม่เคยเรียกรับผลประโยชน์ แผนงาน/โครงการต้องผ่านการกลั่นกรองของคณะกรรมการทุกระดับ ไม่เคยอนุมัติโครงการใดเป็นพิเศษ
นายกรัฐมนตรียืนยันในที่ประชุมสภาฯ ยืนหยัดได้เพราะไม่เคยเรียกรับผลประโยชน์ แผนงาน/โครงการต้องผ่านการกลั่นกรองของคณะกรรมการทุกระดับ ไม่เคยอนุมัติโครงการใดเป็นพิเศษ
วันนี้ (3 ก.ค. 63) เวลา 17.00 น. ณ ห้องประชุมสุริยัน สัปปายะสภาสถาน พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงในการประชุมสภาผู้แทนราษฎรเพื่อพิจารณาร่างพ.ร.บ. งบประมาณรายจ่ายประจําปีงบประมาณ พ.ศ. 2564 ยืนยันไม่เคยเรียกรับผลประโยชน์ การอนุมัติจัดงบประมาณผ่านกลั่นกรองของคณะกรรมการทุกระดับ ไม่เคยอนุมัติโครงการใดเป็นพิเศษ ขณะที่การลงทุน PPP เน้นความโปร่งใส ลดภาระด้านงบประมาณ
นายกรัฐมนตรีชี้แจงถึงแผนงานคมนาคมว่า มีการศึกษาพิจารณาอย่างรอบคอบก่อนที่จะลงมือทํา โดยภาครัฐเน้นการลงทุนร่วมรัฐ-เอกชน หรือ PPP เพราะหากรัฐลงทุนเองจะใช้งบประมาณจํานวนมาก ดังนั้นการลงทุน PPP จะช่วยลดภาระด้านงบประมาณด้านการลงทุนของภาครัฐไปได้ โดยการประมูลและลงนามสัญญาต้องโปร่งใส เป็นไปตามกฎหมาย หลายโครงการก็ประสบความสําเร็จแล้ว หน้าที่ของรัฐบาลต้องดูแลประชาชนทุกกลุ่ม รวมทั้งประชาชนผู้มีรายได้น้อยทั้งลดรายจ่ายและเพิ่มรายได้ นายกรัฐมนตรียังยืนว่า ที่ยืนหยัดได้เพราะไม่เคยเรียกผลประโยชน์จากใคร การอนุมัติดําเนินการเป็นไปตามการเสนอแผนงานโครงการ ผ่านการกลั่นกรองของคณะกรรมการทุกระดับ มีสัดส่วนงบประมาณชัดเจนถูกต้องและเหมาะสม อย่างไรก็ตาม พร้อมรับฟังความคิดเห็นจากสมาชิกสภาผู้แทนราษฎรทุกคน
นายกรัฐมนตรียังย้ําการจัดสรรงบประมาณนั้น เน้นความถูกต้องโปร่งใส คํานึงถึงภาระและความเหมาะสม งบประมาณแบ่งออกเป็นหลายส่วน ทั้งงบกลางของส่วนราชการ งบบูรณาการ ขออย่านํางบประมาณฟื้นฟูมาปะปนกับงบประมาณรายจ่ายในงบประมาณปี 64 สําหรับการจัดซื้อเรือดําน้ํา ยืนยันว่า ยึดหลักเหตุผลความจําเป็น ดําเนินการด้วยความโปร่งใส รวมทั้งพัฒนาเส้นทางคมนาคม ทั้งเพิ่มถนนสายใหม่และแก้ไขถนนเส้นเก่าที่มีปัญหา ก็ทยอยดําเนินการอย่างต่อเนื่องเพราะไม่สามารถดําเนินการแล้วเสร็จภายใน 1-2 ปี ขอยืนยันว่างบประมาณที่อนุมัติยึดตามพันธกิจของหน่วยงานเป็นสําคัญ
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. ระดมทุกฝ่ายหารือแนวทางเพิ่มตู้ ATM ให้แรงงานประมง
วันศุกร์ที่ 2 กุมภาพันธ์ 2561
กสร. ระดมทุกฝ่ายหารือแนวทางเพิ่มตู้ ATM ให้แรงงานประมง
กรมสวัสดิการและคุ้มครองแรงงาน ร่วมกับ ธนาคารพาณิชย์ สมาคมประมง หารือแนวทางเพิ่มตู้ ATM ให้แรงงานประมง พร้อมรับฟังปัญหา และข้อเสนอ เตรียมลงพื้นที่จ.ตรัง ชี้แจงข้อกฎหมาย 27 ก.พ. นี้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า จากประชุมหารือร่วมกันระหว่างกรมสวัสดิการและคุ้มครองแรงงาน ธนาคารพาณิชย์ และสมาคมประมงแห่งประเทศไทย เมื่อวันที่ 31 ม.ค. 2561 ที่ผ่านมา เพื่อวางแนวทางการติดตั้งตู้ ATM ให้เพียงพอต่อการใช้งานให้กับแรงงานประมงทะเลที่ประชุมได้เห็นชอบร่วมกันให้สมาคมประมงแห่งประเทศไทยรวบรวมตําแหน่งที่ตั้งแพปลา และ ท่าเทียบเรือที่มีความต้องการติดตั้งตู้ ATM เพื่อให้ธนาคารพาณิชย์ได้พิจารณาติดตั้งเพิ่มเติมในสถานที่ที่ยังไม่เพียงพอต่อการใช้งาน ทั้งนี้ กสร. จะจัดประชุมชี้แจงข้อกฎหมายเกี่ยวกับการจ่ายค่าจ้างล่วงหน้าในงานประมงทะเล การมอบให้บุคคลอื่นไปกดเงินจากตู้ ATM การรับฝากเอกสารจากแรงงานในพื้นที่ศรชล. ทั้ง 3 เขต โดยเชิญกรมประมง กรมการจัดหางาน สมาคมประมง เจ้าของเรือ หัวหน้าศูนย์แจ้งเรือเข้า – ออก (PIPO) พร้อมหน่วยงานที่เกี่ยวข้องเข้าร่วมรับฟัง ซึ่งจะเริ่มครั้งแรกในวันที่ 27 ก.พ. 2561 ณ ศูนย์ประสานงานการปฏิบัติ ในการรักษาผลประโยชน์ของชาติทางทะเล (ศรชล.) เขต 3 จังหวัดตรัง
อธิบดี กสร. กล่าวต่อไปว่า สมาคมประมงแห่งประเทศไทย ได้แจ้งว่าสมาชิกส่วนใหญ่ใช้บริการธนาคารออมสิน เนื่องจากการใช้เงินเปิดบัญชีน้อยที่สุด รองลงมาธนาคารกรุงเทพ เนื่องจากตู้ ATM ธนาคารกรุงเทพและธนาคารกสิกรไทยเท่านั้นที่มีภาษาของแรงงานข้ามชาติครบสามภาษา คือ เมียนมา กัมพูชา และลาว นอกจากนี้ สมาคมฯ ได้เสนอให้กสร.มอบหมายสํานักงานสวัสดิการและคุ้มครองแรงงานจังหวัด 22 จังหวัดติดชายทะเล เข้าร่วมประชุมของสมาคมประมงจังหวัด เพื่อส่งเสริมข้อกฎหมายและรับฟังสภาพปัญหา ตลอดจนเชิญหน่วยงาน ที่เกี่ยวข้องร่วมหารือเกี่ยวกับแนวทางการยื่นสําเนาเอกสารแทนเอกสารฉบับจริงเพื่อขอแจ้งเรือเข้า-ออก เนื่องจากเกรงว่าเอกสารของลูกจ้างจะสูญหาย พร้อมทั้งเรื่องการติดตั้งเครื่องมือสื่อสาร สําหรับข้อเสนอดังกล่าว กสร. รับไว้พิจารณาเพื่อกําหนดแนวทางดําเนินการต่อไป
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ให้สัมภาษณ์รายการเช้าข่าวชัดโซเชียล ช่องไทยรัฐทีวี
วันพฤหัสบดีที่ 14 พฤศจิกายน 2562
รองปลัดฯ ภานุวัฒน์ ให้สัมภาษณ์รายการเช้าข่าวชัดโซเชียล ช่องไทยรัฐทีวี
นายภานุวัฒน์ ตริยางกูรศรี รองปลัดกระทรวงอุตสาหกรรม บันทึกเทปสัมภาษณ์รายการเช้าข่าวชัดโซเชียล ทางช่อง 32 HD ไทยรัฐทีวี  ณ ห้องส่งสถานีโทรทัศน์ไทยรัฐทีวี
13 พฤศจิกายน 2562 นายภานุวัฒน์ ตริยางกูรศรี รองปลัดกระทรวงอุตสาหกรรม บันทึกเทปสัมภาษณ์รายการเช้าข่าวชัดโซเชียล ทางช่อง 32 HD ไทยรัฐทีวี ในประเด็น "นโยบายการส่งเสริมผู้ประกอบการ พัฒนาอุตสาหกรรม ด้วยนวัตกรรมและเทคโนโลยีสมัยใหม่" ร่วมกับ คุณทวีศักดิ์ ศรีสันติสุข กรรมการผู้จัดการ บริษัท เฮกซากอน เมโทรโลจี (ประเทศไทย) จํากัด ณ ห้องส่งสถานีโทรทัศน์ไทยรัฐทีวี ออกอากาศจริง วันที่ 19 พฤศจิกายน 2562 เวลา 07.00 น.
ในโอกาสนี้ รองปลัดฯ ภานุวัฒน์ ได้เชิญชวนนักอุตสาหกรรมและผู้ที่สนใจเข้าร่วมชม "งานแสดงเครื่องจักรกลและเทคโนโลยีโลหะการ หรือ METALEX 2019" ระหว่างวันที่ 20-23 พฤศจิกายน 2562 ณ ศูนย์นิทรรศการและการประชุมไบเทค บางนา จัดโดย บริษัท รี้ด เทรดเด็กซ์ จํากัด
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 11 เมษายน 2563 [กระทรวงสาธารณสุข]
วันเสาร์ที่ 11 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 11 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 11 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่11 เมษายน 2563
1. สถานการณ์ทั่วโลก ข้อมูลตั้งแต่วันที่5 มกราคม –11 เมษายน 2563 (7.00 น.) พบผู้ป่วยยืนยันติดเชื้อจํานวน 1,697,533 ราย เสียชีวิต 102,687 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 502,049 ราย เสียชีวิต 18,719 ราย สเปนพบผู้ป่วย 158,273 ราย เสียชีวิต 16,081 ราย และอิตาลีพบผู้ป่วย 147,577 ราย เสียชีวิต 18,849 ราย
2. สถานการณ์ในประเทศไทย (10 เมษายน 2563 เวลา 16.00 น.) ผู้ป่วยกลับบ้านได้ 122 ราย ผู้ป่วยรายใหม่ 45 ราย นับเป็นลําดับที่ 2,474-2,518 จําแนกเป็นกลุ่มดังนี้
กลุ่มที่1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 23 ราย มีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 23 ราย
กลุ่มที่2ผู้ป่วยรายใหม่ จํานวน 9 ราย มีรายละเอียด ดังนี้
2.1 คนที่เดินทางกลับจากต่างประเทศ 3 ราย (คนไทย 2 ราย / ต่างชาติ 1 ราย)
2.2 ไปสถานที่ชุมนุมชน 3 ราย
2.3 อาชีพเสี่ยง 1 ราย
2.4  บุคลากรทางการแพทย์ 2 ราย
กลุ่มที่3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 4 ราย
กลุ่มที่ 4เดินทางมาจากต่างประเทศและเข้า State Quarantines 9 ราย
วันนี้ ได้รับรายงานผู้ป่วยเสียชีวิต 2 ราย
รายที่ 1 เป็นชายไทยอายุ 46 ปี อาชีพเจ้าหน้าที่โรงรับจํานํา มีโรคประจําตัวคือ ความดันโลหิตสูง และภาวะอ้วน มีประวัติใกล้ชิดกับคนในครอบครัวซึ่งเป็นผู้ป่วยโรคโควิด-19 เข้ารับรักษาที่โรงพยาบาลเอกชนแห่งหนึ่งในจังหวัดนนทบุรี ด้วยอาการไข้สูง ไอ เสียชีวิตวันที่ 9 เมษายน 2563 (เป็นผู้เสียชีวิตรายที่ 34)
รายที่ 2 เป็นชายไทย อายุ 65 ปี อาชีพพนักงานทําความสะอาด มีประวัติสัมผัสกับชาวต่างชาติในกรุงเทพมหานคร เดินทางกลับบ้านที่จังหวัดพะเยา และเข้ารักษาที่โรงพยาบาลแห่งหนึ่ง ด้วยอาการ ไอ เจ็บคอ มีน้ํามูก อ่อนเพลีย ส่งต่อรักษาที่โรงพยาบาลอีกแห่งในจังหวัดพะเยา เสียชีวิตวันที่ 10 เมษายน 2563 (เป็นผู้เสียชีวิตรายที่ 35)
โดยสรุปภาพรวมวันนี้ มีผู้ป่วยกลับบ้านสะสม 1,135 ราย ยังรักษาในโรงพยาบาล1,348 ราย เสียชีวิตสะสม 35 ราย รวมมีผู้ป่วยสะสม 2,518 ราย
**************************************11 เมษายน 2563
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานการประชุมรับฟังความคิดเห็นร่าง พ.ร.บ.ว่าด้วยธุรกรรมทางอิเล็กทรอนิกส์ (ฉบับที่ ..) พ.ศ. ....
วันศุกร์ที่ 20 กรกฎาคม 2561
ปลัดกระทรวงดิจิทัลฯ เป็นประธานการประชุมรับฟังความคิดเห็นร่าง พ.ร.บ.ว่าด้วยธุรกรรมทางอิเล็กทรอนิกส์ (ฉบับที่ ..) พ.ศ. ....
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมรับฟังความคิดเห็นต่อการปรับปรุงร่างพระราชบัญญัติว่าด้วยธุรกรรมทางอิเล็กทรอนิกส์ (ฉบับที่ ..) พ.ศ. .... โดยสํานักงานปลัดกระทรวงดิจิทัลฯ จัดขึ้น เพื่อรับฟังความเห็นเกี่ยวกับร่างกฎหมายธุรกรรมทางอิเล็กทรอนิกส์ เพื่อ ให้เป็นไปตามมาตรฐานสากล รวมทั้งปรับปรุงกลไกในการกํากับดูแลการประกอบธุรกิจบริการเกี่ยวกับธุรกรรมทางอิเล็กทรอนิกส์ และการเปิดรับเทคโนโลยีใหม่ๆ รวมถึงการกําหนดหลักเกณฑ์รองรับ Digital ID หรือ การพิสูจน์และยืนยันตัวตนทางดิจิทัล เพื่อให้สอดคล้องกับการพัฒนาดิจิทัลเพื่อเศรษฐกิจและสังคม ตลอดจนทําให้ประเทศไทย มีเสถียรภาพในโลกธุรกิจยุคดิจิทัล ทั้งนี้ มีผู้แทนจากหลายหน่วยงานที่เกี่ยวข้อง อาทิ กรมเจรจาการค้าระหว่างประเทศ กรมพัฒนาธุรกิจการค้า กรมสรรพากร หน่วยงานของรัฐที่ทําหน้าที่กํากับดูแล สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย สมาคมธนาคารนานาชาติ และสถาบันการเงิน รวมกว่า 60 คน เข้าร่วมแสดงความคิดเห็นฯ ในครั้งนี้ เมื่อวันที่ 19 กรกฎาคม 2561 ณ ห้องประชุม ชั้น 9 กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
***********************
รัฐบาลไทย-ข่าวทำเนียบรัฐบาล-ไทยพร้อมทำหน้าที่ประธานอาเซียนในปี พ.ศ. 2562 อย่างเต็มภาคภูมิ
วันศุกร์ที่ 21 ธันวาคม 2561
ไทยพร้อมทําหน้าที่ประธานอาเซียนในปี พ.ศ. 2562 อย่างเต็มภาคภูมิ
ไทยพร้อมทําหน้าที่ประธานอาเซียนในปี พ.ศ. 2562 อย่างเต็มภาคภูมิ
วันนี้ (21 ธ.ค. 61) เวลา 15.00 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานกล่าวเปิดงาน “รวมใจประสาน สู่ประธานอาเซียน” สรุปสาระสําคัญดังนี้
นายกรัฐมนตรียินดีที่ไทยได้ดํารงตําแหน่งประธานอาเซียนในปี 2562 โดยไทยจะเริ่มปฏิบัติหน้าที่อย่างเป็นทางการในวันที่ 1 มกราคม 2562 การที่เราจะได้มีโอกาสเป็นประธานอาเซียน ซึ่งเกิดขึ้นเพียง 10 ปีครั้ง จึงเป็นภารกิจสําคัญอย่างยิ่งที่ประเทศไทยได้รับมอบหมาย นับเป็นเกียรติสําหรับประเทศไทยและประชาชนชาวไทยที่พวกเราควรภูมิใจ
การเป็นประธานอาเซียนของไทยครั้งนี้มีแนวคิดหลัก คือ “ร่วมมือ ร่วมใจ ก้าวไกล ยั่งยืน”
“ร่วมมือ ร่วมใจ” โลกในปัจจุบันมีความเชื่อมโยงกันอย่างลึกซึ้ง ประชาคมอาเซียนของเราต้องมีเพื่อน ต้องพึ่งพาอาศัยซึ่งกันและกัน เพื่อแก้ไขปัญหาร่วมกัน หรือใช้ประโยชน์จากโอกาสต่าง ๆ ที่เกิดขึ้น
ASEAN ก็ต้องเป็นทีมเช่นเดียวกัน จึงจะมีพลัง สมาชิกในทีมคือประเทศและประชาชนทุกคนในอาเซียน อาเซียนจึงต้องมีความสามัคคี ร่วมมือร่วมใจกัน เชื่อมโยงกัน ในขณะเดียวกันก็ต้องเสริมสร้างความสัมพันธ์อันดี และสร้างความเชื่อมโยงอย่างไร้รอยต่อกับมิตรประเทศภายนอกภูมิภาค บนพื้นฐานของเอกภาพอาเซียนและหลักการสามเอ็ม (3Ms) คือ การไว้เนื้อเชื่อใจซึ่งกันและกัน (mutual trust) ความเคารพซึ่งกันและกัน (mutual respect) และผลประโยชน์ร่วมกัน (mutual benefit) เพื่อนําไปสู่ความเจริญรุ่งเรืองและสันติภาพที่ยั่งยืนในทุกมิติ
“ก้าวไกล” การก้าวสู่อนาคตให้ทันโลกที่เต็มไปด้วยการแข่งขันและความท้าทาย จึงต้องเตรียมความพร้อมให้ชาวไทยและชาวอาเซียนเข้าสู่ยุค 4.0 อย่างมีประสิทธิภาพ ได้รับประโยชน์จากความก้าวหน้าด้านเทคโนโลยี และก้าวสู่ดิจิทัลอาเซียน
“ยั่งยืน” การพัฒนาในทุกด้าน โดยคํานึงถึงความยั่งยืนในระยะยาว นายกรัฐมนตรีหวังว่า อาเซียนจะร่วมกันส่งเสริมการพัฒนาที่ยั่งยืนซึ่งเป็นวาระของโลก ทั้งนี้ ไทยยึดปรัชญาของเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งสมเด็จพระเจ้าอยู่หัวทรงสืบสานพระราชปณิธานมาอย่างต่อเนื่อง เพื่อเป็นแนวทางส่งเสริมการพัฒนาสู่เศรษฐกิจสีเขียว
ในตอนท้าย นายกรัฐมนตรีกล่าวฝากว่า ปี 2562 จะเป็นอีกปีที่สําคัญมากสําหรับประเทศไทย ไทยเราจะได้แสดงบทบาทสําคัญในการขับเคลื่อนประชาคมอาเซียนและการเปิดบ้านต้อนรับผู้นํา แขกต่างประเทศ รวมถึงการเป็นเจ้าภาพจัดการประชุมกว่า 180 การประชุม นายกรัฐมนตรีจึงได้ถือโอกาสนี้ เชิญชวนชาวไทยทุกคนทั้งประเทศ ร่วมแรงร่วมใจกันเป็นเจ้าภาพที่ดี เพื่อให้สามารถจัดการประชุมต่างๆ ให้เป็นไปด้วยความเรียบร้อยและประสบผลสําเร็จ
โอกาสนี้ นายกรัฐมนตรียังได้กล่าวขอบคุณทุกภาคส่วนที่มีส่วนสนับสนุนให้เกิดความสําเร็จของการจัดงานในวันนี้ และจะมีส่วนร่วมขับเคลื่อนการเป็นประธานอาเซียนของไทยในปีหน้า
อนึ่ง ในช่วงก่อนพิธีเปิดงานฯ เหล่าดารานักแสดง นักกีฬา และบุคคลที่มีชื่อเสียงของประเทศไทย ได้เข้าเยี่ยมคารวะนายกรัฐมนตรี เพื่อแสดงความสนับสนุนบทบาทของไทยในการดํารงตําแหน่งประธานอาเซียน ในปี 2562 ซึ่งนายกรัฐมนตรีแสดงความขอบคุณที่ทุกคนได้สร้างชื่อเสียงให้แก่ประเทศไทย พร้อมฝากให้ทุกคนตั้งใจทํางานและสร้างชื่อเสียงให้กับประเทศไทยต่อไป
*************************
รัฐบาลไทย-ข่าวทำเนียบรัฐบาล-นายกรัฐมนตรี ลงพื้นที่เยี่ยมชมวิถีชีวิตชุมชนริมน้ำจันทบูร และวิสาหกิจเพื่อสังคม “จันทบูรโมเดล” จังหวัดจันทบุรี
วันอังคารที่ 6 กุมภาพันธ์ 2561
นายกรัฐมนตรี ลงพื้นที่เยี่ยมชมวิถีชีวิตชุมชนริมน้ําจันทบูร และวิสาหกิจเพื่อสังคม “จันทบูรโมเดล” จังหวัดจันทบุรี
นายกรัฐมนตรี ลงพื้นที่เยี่ยมชมวิถีชีวิตชุมชนริมน้ําจันทบูร และวิสาหกิจเพื่อสังคม “จันทบูรโมเดล” จังหวัดจันทบุรี
เมื่อวันที่ 5 กุมภาพันธ์ 2561 เวลา 18.30 น. พลเอก ประยุทธ์ จันทร์โอชา นายกรัฐมนตรี พร้อมด้วยนายอุตตม สาวนายน รัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และคณะรัฐมนตรี ลงพื้นที่พบปะเยี่ยมชุมชนริมน้ําจันทบูร จังหวัดจันทบุรี เป็นชุมชนที่ใช้วิธีและกระบวนการเพื่อสร้างทางเลือกใหม่ในการอนุรักษ์ โดยใช้หลักคิดคือชุมชนจะต้องร่วมรับผลประโยชน์โดยตรง เพื่อให้เกิดรายได้แก่ชุมชนได้ดําเนินการอนุรักษ์โดยใช้ วิธีการอนุรักษ์อย่างมีส่วนร่วมด้วยแนวคิดกิจการเพื่อสังคม (Social Enterprise) ออกแบบปรับปรุง ฟื้นฟู ตัวอาคารสถาปัตยกรรมเรือนไม้เก่าแก่ ดําเนินการเป็นโรงแรมและแหล่งเรียนรู้ประวัติศาสตร์ (Historic Inn) โดยที่ชุมชนร่วมเป็นเจ้าของ และปรับชุมชนกลายเป็นแหล่งท่องเที่ยวเชิงประวัติศาสตร์แห่งใหม่ สร้าง รายได้ให้กับคนในชุมชน เกิดเป็นตัวอย่างการอนุรักษ์ย่านชุมชนเก่า หรือเรียกอีกอย่างว่า “จันทบูรโมเดล”
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือกับเลขาธิการ ITU
วันพุธที่ 22 พฤศจิกายน 2560
รมว.ดิจิทัลฯ ร่วมหารือกับเลขาธิการ ITU
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้ให้การต้อนรับ Mr. Houlin Zhao เลขาธิการสหภาพโทรคมนาคมระหว่างประเทศ (ITU) และคณะ พร้อมทั้งร่วมหารือเกี่ยวกับความร่วมมือระหว่างไทยและ ITU ซึ่งเลขาธิการ ITU ได้กล่าวถึงความสําคัญของการสนับสนุน SMEs ในอุตสาหกรรมโทรคมนาคมและ ICT รวมไปถึงเทคโนโลยีปัญญาประดิษฐ์ AI (Artificial Intelligence) ที่มีบทบาทมากในปัจจุบัน ทั้งนี้ ปี 2018 ITU มีกําหนดการจัดการประชุมสําคัญต่างๆ ได้แก่ การประชุม WSIS Forum 2018 การประชุมใหญ่ผู้แทนผู้มีอํานาจเต็ม ค.ศ. 2018 (Plenipotentiary Conference หรือ PP-18) ที่เมืองดูไบ สหรัฐอาหรับเอมิเรตส์ และ ITU Telecom World 2018 ที่ประเทศแอฟริกาใต้ การหารือกันในครั้งนี้มีขึ้นเมื่อวันที่ 15 พฤศจิกายน 2560 ณ โรงแรมเซ็นทารา แกรนด์ แอท เซ็นทรัลเวิลด์ ถนนพระราม 1 เขตปทุมวัน กรุงเทพฯ
********************
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิเดือนตุลาคม 2562
วันพุธที่ 27 พฤศจิกายน 2562
ผลการจัดเก็บรายได้รัฐบาลสุทธิเดือนตุลาคม 2562
ผลการจัดเก็บรายได้รัฐบาลสุทธิเดือนตุลาคม 2562 รัฐบาลจัดเก็บรายได้สุทธิ จํานวน 241,822 ล้านบาท สูงกว่าประมาณการตามเอกสารงบประมาณ 6,946 ล้านบาท หรือร้อยละ 3.0 และสูงกว่าเดือนเดียวกันปีก่อน 45,431 ล้านบาท หรือร้อยละ 23.1
ผลการจัดเก็บรายได้รัฐบาลสุทธิเดือนตุลาคม 2562
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยผลการจัดเก็บรายได้รัฐบาลสุทธิเดือนตุลาคม 2562 รัฐบาลจัดเก็บรายได้สุทธิ จํานวน 241,822 ล้านบาท สูงกว่าประมาณการตามเอกสารงบประมาณ 6,946 ล้านบาท หรือร้อยละ 3.0 และสูงกว่าเดือนเดียวกันปีก่อน 45,431 ล้านบาท หรือร้อยละ 23.1 โดยการนําส่งรายได้ของรัฐวิสาหกิจและการจัดเก็บรายได้ของกรมสรรพากร สูงกว่าประมาณการ จํานวน 5,548 และ 2,415 ล้านบาท หรือร้อยละ 9.6 และ 2.0 ตามลําดับ
Government’s Net Revenue Collection: October 2019
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in October 2019, the first month of fiscal year 2020, was 241,822 million baht, which was 6,946 million baht or 3.0% higher than revenue target and 45,431 million baht or 23.1% higher than the same period of last year. Remittances from State-owned Enterprises and revenue collection of Revenue Department exceeded target by 5,548 and 2,415 million baht or 9.6% and 2.0% respectively.
รัฐบาลไทย-ข่าวทำเนียบรัฐบาล-ทส. ทำบุญตักบาตรเนื่องในวันขึ้นปีใหม่ 2562 เพื่อความสิริมงคล
วันศุกร์ที่ 4 มกราคม 2562
ทส. ทําบุญตักบาตรเนื่องในวันขึ้นปีใหม่ 2562 เพื่อความสิริมงคล
﻿รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหาร ข้าราชการ เจ้าหน้าที่ในสังกัดกระทรวงฯ ร่วมทําบุญตักบาตรข้าวสารอาหารแห้ง เนื่องในวันขึ้นปีใหม่ พ.ศ.2562
ทส. ทําบุญตักบาตรเนื่องในวันขึ้นปีใหม่ 2562 เพื่อความสิริมงคล
﻿รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหาร ข้าราชการ เจ้าหน้าที่ในสังกัดกระทรวงฯ ร่วมทําบุญตักบาตรข้าวสารอาหารแห้ง เนื่องในวันขึ้นปีใหม่ พ.ศ.2562
﻿วันนี้ (4 มกราคม 2562) เวลา 06.30 น. กระทรวงทรัพยากรธรรมชาติและสิ่งแวดล้อม จัดพิธีทําบุญตักบาตรเนื่องในวันขึ้นปีใหม่ พ.ศ.2562 โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําข้าราชการ พนักงาน และเจ้าหน้าที่ในสังกัดฯ ร่วมทําบุญตักบาตรข้าวสารอาหารแห้ง พระสงฆ์จากวัดแก้วฟ้าจุฬามณี จํานวน 9 รูป ณ บริเวรหน้าอาคาร จากนั้นเวลา 07.15 น. ร่วมประกอบพิธีทางศาสนา โดยมี พระสงฆ์เจริญพระพุทธมนต์ ณ ห้องประชุมศักดิ์สิทธิ์ ตรีเดช ชั้น 2 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม เพื่อความเป็นสิริมงคลและสร้างขวัญกําลังใจแก่ข้าราชการ พนักงานและเจ้าหน้าที่ในสังกัด
﻿โอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวให้โอวาทแก่ข้าราชการและเจ้าหน้าที่ทุกคนที่ได้ให้ความร่วมมือในการปฏิบัติงานและขอให้ภาคภูมิใจในการทําหน้าที่โดยหลักในการปฏิบัติงานให้คํานึงถึงประโยชน์ของประชาชนและประเทศชาติเป็นหลัก จากนั้นได้ให้พรแก่เจ้าหน้าที่ขอให้ทุกคน ทุกครอบครัว มีความสุขสมหวังดังใจปรารถนา คิดทําสิ่งใดที่เป็นคุณประโยชน์ต่อประเทศชาติบ้านเมืองขอให้ประสบความสําเร็จทุกประการ